Berlingske Tidende, 1775-11-13
London, den 27de October. Den Tale, som Kongen i Gaar holdt til begge Parlements Husene, var af følgende Jndhold: Mylords og Ædle! De nærværende Omstændigheder i America, og min alvorlige Længsel efter i alle vigtige Tilfælde at have Deres Raad Samtykke og Bistand, have bevæget mig til, saa tilig at sammenkalde Dem. De Personer, som i lang Tid have, desværre med alt for stor Fremgang, arbeydet paa, at opbringe mine Undersaatter i America ved falske og skammelige Forestillinger, og at indprente dem saadant et System at Meeninger, som strider tvertimod Coloniernes rette Forfatning, og deres subordinerte Forbindelse med Storbritannien, give nu offentlig tilkiende deres Affald, Fiendligheder og Rebellion. De have hvervet Tropper, og udruste nu en Søemagt. De have bemægtiget sig de offentlige Jndkomster, og tiltaget sig den lovgivende, udøvende og dømmende Magt, hvilken de allerede paa den selvraadigste Maade øve over deres Landsmænds Personer og Eiendomme, og endskiønt mange af disse ulykkelige Undersaattere endnu forblive troe, og ere alt for kloge til, at de ikke skulle indsee de bedrøvelige Følger af denne uretfærdig tiltagne Magt, og derfor gjerne havde sat sig imod samme, saa har dog Voldsom heds bortrivende Strøm været saa stærk, at de ere blevne nødte til at give efter, saa længe indtil en tilstrækkelig Magt lodsig see til deres Understøttelse. De der have stiftet og befordret denne fortvivlede Sammenrottelse, have, til at styre samme, draget store Fordeele deraf, at vore Hensigter ere forskiællige fra deres. De søgte allene at opholde mig ved tvetydige Erklæringer om deres Hengivenhed til Fædrenelandet, og ved de stærkeste Forsikringer om deres Troskab mod mig, imedens de paa samme Tid stiftede et almindeligt Oprør. Vi derimod, endskiønt i Deres sidste Session blev et klæret, at der virkelig var en Rebellion i den Provinz Massachusets Bay, ønskede dog paa vor Side, heller med Lemfældighed at bringe dem til at erkiende og efterkomme deres Pligt, end med Magt at tvinge dem til Lydighed. Parlementets Beslutninger vare fulde af Moderation og Skaansomhed. Forliigs Vilkaar bleve gjorte paa samme Tid, da man tog Messyrer til at handthæve Rigets Autoritet, og Tvangs Acterne vare allene bestemte i Tilfælde af lovstridige Forbindelser imellem Undersaattere, som da ikke havde grebet til Vaaben. Jeg har handlet med samme Moderation, ønskende, om det havde været mueligt, at forekomme mine Undersaatteres Blods Udgydelse, og de Elendigheder, som ere uadskillelige fra Krig, jeg haabede derhos stedse, at mit Folk i America skulle have indseet deres Anføreres forræderske Hensigter, og blevet overbeviist om, at det at være en Storbritannisk Undersaat, og nyde alle Følger deraf, er det samme som at være det frieste Medlem i noget borgerligt Selskab i den bekiendte Verden. Den nu begyndte oprøriske Krig er bleven almindelig, og fortsættes aabenbare i den Hensigt, at oprette et independent Rige. Jeg behøver ikke at opholde mig ved de bedrøvelige Virkninger af saadan en Plans lykkelige Fremgang. Sagen er alt for vigtig, den Brittiske Nations Sindelav alt for høy, og de Hielpemidler, hvormed Gud har velsignet Nationen, ere alt for talrige, at den skulle give Slip paa saa mange Colonier, hvilke den med stor Flid har plantet, med en om Kierlighed vedligeholdt, ved mange Handels Fordeele opmuntret, og med store Bekostninger af Blod og Penge beskyttet og forsvaret. Det er nu kommet saavidt, at det er bleven en Viisdoms Pligt, ja endog (formedelst dens Virkninger) en Mildheds Pligt, ved de kjækkeste og virksomste Midler at giøre en hastig Ende paa disse Uordenner. J den Hensigt har jeg formeret min Søemagt, og anseelig forstærket min Landmagt, dog paa saadan en Maade, som er mindst til Byrde for mine Riger. Jeg har og den Fornøyelse at lade Dem vide, at jeg har faaet de venskabs fuldeste Tilbud om fremmed Bistand, og skulle jeg desaarsag slutte nogle Tractater af Vigtighed, da skal de blive Dem forelagte. Jeg har til Beviis paa min gode Affection mod mit Folk, som ey kan have noget Anliggende, hvori jeg ikke paa lige Maade tager Deel, sendt endeel af mine Churfyrstelige Tropper til Garnisonerne i Gibraltar og Port Mahon, paa det at en større Magt af dettes Riges kan anvendes til at handthæve dets Autoritet; og at National Milicen, som ligeledes er oprettet, for at forsvare og beskytte min Krones og mit Folks Rettigheder og Sikkerhed, kunde give vore Militairiske Operationer en større Udbredelse og Activitet. Naar den ulykkelige og bedragne Mængde af Folk, mod hvilke denne Magt skal bruges, kommer til at indsee sin Vildfarelse, skal jeg være villig til at tage imod de Forførte med en om Kierlighed og Naade, og for at forekomme de Uleyligheder, som kunde reyse sig af Stædernes lange Bortliggende, samt for saasnart mueligt, at raade Boed paa de Elendigheder, som de lide, vil jeg give visse Personer, som befinde sig paa de Stæder, Fuldmagt til at meddeele en almindelig eller particulier Pardon, og Skadesløsholdelse paa saadan en Maade, og til saadanne Personer, som de finde for got, og at antage enhver Provinzes eller Colonies Underkastelse, som maatte faae i Sinde, at vende tilbage til Lydighed. Det vil altsaa og være tienligt at give disse udnævnte Personer Fuldmagt til igjen at indsætte saadan en Provinz, eller Colonie, som vender tilbage til Lydighed, i frie Øvelse af dens Handel og Commerce, og lade den tilbyde den samme Beskyttelse og Sikkerhed, som om saadan en Provinz eller Colonie aldrig havde revolteret. Ædle af Underhuset! Jeg har befalet, at Beløbet paa Omkostningerne for tilkommende Aar skal forelægges dem, og jeg forlader mig paa deres Hengivenhed mod mig, og deres Beslutning, at handthæve dette Lands Rettigheder, at de vil bevilge mi saa mange Subsidier, som vore Affairers nærværende Omstændigheder udkræve. Af denne Rebellions mange uundgaaelige onde Følger rører mig ingen mere empfindtlig, end den overordentlige Byrde, som den nødvendig maa foraarsage mine troe Undersaattere. Mylords og Ædle! Jeg har tilstrækkelig forelagt dem mine Hensigter og Øye, mærker. Alle mine Tanker, mit Hiertes alvorligste Ønsker gaae allene ud paa at befordre alle mine Undersaatteres Sikkerhed og Lyksalighed, og igjen at oprette ved en nøye Forbindelse og constitutional Dependence Orden og Rolighed, de adskillige Deele af mine Stater. De see selv, hvortil de nu værende Uroeligheder sigte, og jeg har forestillet dem de Messyrer, som jeg holder for tienlige til at undertrykke samme. Hvad for Resten endnu maa giøres til at opnaae denne Hensigt, overlader jeg til deres egen Klogskab. Jeg er saa lykkelig, at jeg kan føye til, at saa vel formedelst de Forsikringer som jeg har faaet, som formedelst Sagernes almindelige Tilstand i Europa, seer jeg ingen Rimelighed i, at de Messyrer, som de maatte tage, skulle blive standsede ved Stridigheder med nogen fremmed Magt.